

REPUBLIKA HRVATSKA

OPĆINSKO DRŽAVNO ODVJETNIŠTVO U GOSPIĆU

Gospić, Trg Alojzija Stepinca

Broj: P-20/2023-3

Gospić, 16. svibnja 2023.

Na temelju članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine broj 78/2017 i 89/2019 - dalje u tekstu: Uredba) te sukladno oglasu objavljenom na web stranici Ministarstva pravosuđa i uprave (www.mpu.gov.hr), web stranici Državnog odvjetništva Republike Hrvatske (www.dorh.hr) i Hrvatskog zavoda za zapošljavanje (www.hzz.hr) za prijam u državnu službu na određeno vrijeme u Općinsko državno odvjetništvo u Gospiću na radno mjesto administrativni referent – državnoodvjetnički zapisničar – 1 izvršitelj/ica, radi zamjene duže vrijeme odsutne službenice, oglašava se sljedeća

OBAVIJEST

o opisu poslova, podacima o plaći radnog mjesta, sadržaju i načinu testiranja te pravnim izvorima za pripremu kandidata za testiranje

1. OPIS POSLOVA RADNOG MJESTA ADMINISTRATIVNOG REFERENTA - DRŽAVNOODVJETNIČKOG ZAPISNIČARA:

Administrativni referent - državnoodvjetnički zapisničar obavlja poslove zapisničara u istrazi, istraživanju i prethodnom postupku, obavlja pisanje odluka po diktatu, poslove prijepisa, unosi podatke u CTS (informatički sustav državnog odvjetništva), obavlja sređivanje i predaju spisa na otpremu, piše tipske dopise na temelju predložaka i naredbi, unosi podatke u upisnik za vrijeme dežurstva, kao stručna osoba rukuje opremom za audio-video snimanje, obavlja i druge uredske poslove po naredbi državnog odvjetnika ili zamjenika.

2. PODACI O PLAĆI RADNOG MJESTA:

Plaću službenika čini umnožak osnovice za izračun plaće i koeficijenta složenosti poslova radnog mjesta, uvećan za 0,5% za svaku navršenu godinu radnog staža.

Koeficijent složenosti poslova za radno mjesto administrativnog referenta - državnoodvjetničkog zapisničara iznosi 0,990, a propisan je člankom 10., podstavkom e), Radna mjesta III. vrste, Opći i administrativni poslovi, točkom 2. Uredbe o nazivima radnih mjesta i koeficijentima složenosti poslova u državnoj službi (Narodne novine broj 37/2001, 38/2001, 71/2001, 89/2001, 112/2001, 7/2002, 17/2003, 197/2003, 21/2004, 25/2004, 66/2005, 92/2005, 131/2005, 140/2005, 81/2006, 11/2007, 47/2007, 109/2007, 58/2008, 32/2009, 140/2009, 21/2010, 38/2010, 77/2010, 113/2010, 22/2011, 142/2011, 31/2012, 49/2012, 60/2012, 65/2012, 78/2012, 82/2012, 100/2012, 124/2012, 140/2012, 16/2013, 25/2013, 52/2013, 96/2013, 126/2013, 2/2014, 94/2014, 140/2014, 151/2014, 76/2015, 100/2015 , 71/2018, 15/2019, 73/2019, 63/202, 13/2022 i 26/2023).

3. SADRŽAJ I NAČIN TESTIRANJA:

Po dolasku na testiranje od kandidata će biti zatraženo predočenje odgovarajuće isprave radi utvrđivanja identiteta. Kandidati koji ne mogu dokazati identitet ne mogu pristupiti testiranju.

Nakon utvrđivanja identiteta kandidati će pristupiti pisanom testiranju za provjeru znanja iz područja organizacije rada u državnom odvjetništvu, prema Zakonu o državnom odvjetništvu i Poslovniku državnog odvjetništva u trajanju od 15 minuta, zatim provjeri pisanja po prijepisu u trajanju od 10 minuta i provjeri znanja rada na računalu u trajanju od 10 minuta te konačno razgovoru s komisijom (intervju).

Pisana provjera znanja iz područja organizacije rada u državnom odvjetništvu sastoji se od pisanog testa s 10 pitanja te se dodjeljuje 1 bod za svaki točan odgovor, što znači da kandidat u ovoj fazi testiranja može ostvariti ukupno 10 bodova.

Testiranje pisanja po prijepisu sastoji se od prijepisa zadanog teksta na računalu za što se može ostvariti ukupno 10 bodova. Ovoj provjeri znanja mogu pristupiti samo kandidati koji su prethodno zadovoljili na pisanoj provjeri znanja iz područja organizacije rada u državnom odvjetništvu.

Provjera znanja rada na računalu sastoji se od 10 zadataka u Wordu na računalu time da svaki točno izvršeni zadatak nosi 1 bod, što znači da kandidat u ovoj fazi testiranja može ostvariti ukupno 10 bodova. Ovoj provjeri znanja mogu pristupiti samo kandidati koji su prethodno zadovolji na pisanoj provjeri znanja iz područja organizacije rada u državnom odvjetništvu i testiranju pisanja po prijepisu.

Raspored održavanja razgovora sa kandidatima bit će utvrđen po završetku pisanog dijela testiranja, o čemu će kandidati biti na odgovarajući način obaviješteni.

Razgovoru mogu pristupiti kandidati koji su za svaki pojedini dio provedenih provjera ostvarili najmanje 5 bodova. Razgovor sa kandidatima zasebno se boduje dodjeljivanjem određenog broja bodova od 0 do 10, a smatra se da je kandidat zadovoljio ako je ostvario najmanje 5 bodova.

Nakon provedenog testiranja i razgovora (intervjua) Komisija za provedbu oglasa utvrđuje rang-listu kandidata prema ukupnom broju ostvarenih bodova na testiranju i razgovoru (intervjuu).

Komisija općinskoj državnoj odvjetnici dostavlja izvješće o provedenom postupku koje potpisuju svi članovi Komisije. Uz izvješće se prilaže rang-lista kandidata prema ukupnom broju bodova ostvarenih na testiranju i razgovoru (intervju).

4. PRAVNI IZVORI ZA PRIPREMANJE KANDIDATA ZA PISANU PROVJERU ZNANJA SU:

1. Zakon o državnom odvjetništvu (Narodne novine broj 67/2018 i 21/2022),

2. Poslovnik državnog odvjetništva (Narodne novine broj 128/2019).

OPĆINSKO DRŽAVNO ODVJETNIŠTVO U GOSPIĆU